Na temelju članka 127. stavka 5. Zakona o proračunu („Narodne novine “ broj 144/21) i članka 27. Statuta Grada Zlatara („Službenom glasniku Krapinsko-zagorske županije“ broj: 36A/13, 9/18, 9/20 i 17A/21), Gradsko vijeće Grada Zlatara na svojoj 8. sjednici održanoj dana 23.02.2022. godine donosi

**ODLUKU**

**o davanju suglasnosti za dugoročno kreditno zaduženje**

**društva „Zagorski vodovod“ d.o.o.**

**I.**

Daje se suglasnost za dugoročno kreditno zaduženje društvu Zagorski vodovod d.o.o. za javnu vodoopskrbu i odvodnju iz Zaboka, Ulica Ksavera Šandora Gjalskog 1, a u svrhu realizacije nabave teretnih i osobnih vozila, radnih strojeva i opreme za potrebe voznog i strojnog parka Zagorskog vodovoda d.o.o.

**II.**

Namjena kredita:

- financiranje nabave teretnih i osobnih vozila, radnih strojeva i opreme za potrebe voznog i strojnog parka Zagorskog vodovoda d.o.o. s uključenim PDV-om sukladno II. izmjeni Plana održavanja komunalnih vodnih građevina za razdoblje 01.01.2020. – 31.12.2023. godine.

Vrsta kredita: dugoročni kunski kredit

Iznos kredita: 5.000.000,00 kn

Kamatna stopa: 0,89% godišnje, fiksana nepromjenjiva (interkalarna kamata jednaka redovitoj)

Rok korištenja kredita:18 mjeseci od dana sklapanja Ugovora o kreditu, najkasnije do 30.09.2023.

Rok otplate kreditnih sredstava: 15 godina, bez počeka

Način otplate kreditnih sredstava: u 60 uzastopnih jednakih mjesečnih rata

Naknada za odobrenje kredita: 0,10 % jednokratno na iznos odobrenog kredita, najmanje 500,00 kn

Naknada za prijevremenu otplatu kredita: bez naknade

Naknada za neiskorištena sredstva: bez naknade

Osiguranje naplate tražbine:

- jedna bianco akceptirana vlastita mjenica „bez protesta“ korisnika kredita uz mjenično očitovanje ovjereno kod javnog bilježnika i jedna zadužnica Zagorskog vodovoda d.o.o.

**III.**

Davanje suglasnosti za zaduživanje, razmjerno udjelu u vlasništvu ne može se smatrati jamstvom.

**IV.**

Ova Odluka stupa na snagu dan nakon donošenja donošenja, a objavit će se u Službenom glasniku Krapinsko-zagorske županije.

GRADSKO VIJEĆE GRADA ZLATARA

KLASA: 403-04/22-01/01

URBROJ:2140-07-01-22-3

Zlatar, 23.02.2022.

PREDSJEDNICA

 Danijela Findak